כמה עלתה מנייה של גוגל ביום ההנפקה שלה ב2004?
85 דולר
אתמול פרסמה אלפבית את הדוחות הרבעוניים שלה שהציגו תוצאות מצוינות. ברבעון הרביעי של 2015 רשמה החברה רווח נקי של 4.9 מיליארד דולר. כן, זה רווח נקי – לא הכנסות – וכן, זה ברבעון אחד בלבד. במילים אחרות החברה הרוויחה כל דקה ברבעון האחרון כ-37 אלף דולר. אם מסתכלים על ההכנסות, אנחנו מדברים על 21.3 מיליארד דולר ברבעון האחרון של 2015, זינוק של 18 אחוזים לעומת הרבעון המקביל ב-2014. למשקיעים מדובר ברווח של 8.67 דולר למניה. לא מפתיע אם כן, שהמשקיעים, שציפו לרווח של 8.09 דולר למנייה, אהבו מאוד את התוצאות. כיום נמכרת מנייה של גוגל ב-752 דולר, כלומר, פי 8.5 ממחיר המנייה ביום ההנפקה ב-2004, שעמד על 85 דולר. במסחר המאוחר אגב, כלומר, קנייה ומכירה של ניירות ערך אחרי שעות המסחר הרגילות בבורסה, זינק עוד יותר מחיר המנייה ועומד כרגע על 791 דולר. מחיר מנייה זה מעניק לאלפבית שווי שוק של כ-570 מיליארד דולר, זאת בהשוואה לאפל, ששווה "רק" 535 מיליארד דולר.
עלות מנייה של גוגל ביום ההנפקה שלה ב-2004 הייתה 85 דולר.